Προϊόντα και υπηρεσίες το 2014

Ρυθμιστικά καθήκοντα — Κατάρτιση 18 σχεδίων εκτελεστικών τεχνικών προτύπων για τη «Φερεγγυότητα ΙΙ». — Πραγματοποίηση διαβούλευσης και οριστικοποίηση περίπου 500 κατευθυντήριων οδηγιών σχετικά με τη «Φερεγγυότητα ΙΙ». — Διενέργεια εκτιμήσεων αντίκτυπου για κάθε σχέδιο εκτελεστικού τεχνικού προτύπου και για κάθε σύνολο κατευθυντήριων οδηγιών. — Πραγματοποίηση διαβούλευσης σχετικά με τον τρόπο με τον οποίο η Αρχή θα εκπληρώσει την εκ του νόμου υποχρέωσή της να δημοσιεύει το επιτόκιο άνευ κινδύνου για μεγάλο αριθμό νομισμάτων. — Ενισχυμένη ετήσια έκθεση σχετικά με μια σειρά διασυνοριακών ιδρυμάτων επαγγελματικών συνταξιοδοτικών παροχών. — Έγγραφο διαβούλευσης σχετικά με τη φερεγγυότητα των ιδρυμάτων επαγγελματικών συνταξιοδοτικών παροχών. — Έκθεση σχετικά με μια ενιαία αγορά της ΕΕ στον τομέα των ατομικών συντάξεων. — Πραγματοποίηση εργασιών σε σχέση με έξι αξιολογήσεις από ομοτίμους κατά τη διάρκεια του 2014. — Αναθεώρηση εκθέσεων σχετικά με την αντιστοιχία του ασφαλιστικού πλαισίου των Βερμούδων, της Ιαπωνίας και της Ελβετίας. — Σειρά συνομιλιών με σημαντικές τρίτες χώρες, συμπεριλαμβανομένων των ΗΠΑ και της Κίνας. — Εκθέσεις σχετικά με το επαγγελματικό απόρρητο και την ανάλυση των ελλείψεων στη Νήσο του Μαν, τον Καναδά, την Αλβανία, την πΓΔΜ, το Μαυροβούνιο και την Τουρκία. Εποπτικά καθήκοντα — Συμμετοχή στις συνεδριάσεις του σώματος εποπτών ή/και σε τηλεφωνικές διασκέψεις για 77 ομίλους. — 127 συνεδριάσεις για 83 ομίλους, συμπεριλαμβανομένων των σωμάτων για τα οποία έχει υιοθετηθεί αναλογική προσέγγιση. — Συνολικά 144 ημέρες συνεδριάσεων. — Η Αρχή εφάρμοσε αναλογική προσέγγιση έναντι 15 σωμάτων. — 23 όμιλοι προετοιμάζουν μια αίτηση βάσει εσωτερικού υποδείγματος, σύμφωνα με το άρθρο 231 της οδηγίας «Φερεγγυότητα ΙΙ», αποσκοπώντας σε έγκριση από την πρώτη ημέρα εφαρμογής της οδηγίας στις περιπτώσεις που απαιτείται κοινή απόφαση. — Εξαιρετικά παραδείγματα μιας προσέγγισης για τη διαμόρφωση κοινής γνώμης παρατηρήθηκαν σε έξι διαφορετικές αρμόδιες εθνικές αρχές. Τα εν λόγω παραδείγματα δημοσιεύτηκαν ή πρόκειται να δημοσιευτούν ως «Πρακτικές λύσεις και παραδείγματα» (Practical Solutions and Examples, PSE) στο τμήμα περιορισμένης πρόσβασης του ιστότοπου της Αρχής. — Επιτεύχθηκε πρόοδος στις εργασίες προπαρασκευής της διαδικασίας αίτησης χρήσης του εσωτερικού υποδείγματος (λεπτομερής προγραμματισμός, ενδιάμεσοι στόχοι-ορόσημα, και συζήτηση επί των προβληματικών σημείων για τα σχετικά σώματα, με σκοπό να επιτευχθεί η έγκριση από την πρώτη ημέρα εφαρμογής της οδηγίας). — Διοργάνωση δύο εκδηλώσεων για επόπτες ομίλου. — Κατά τη διάρκεια του έτους καταρτίστηκε πρόταση αποδοτικής διαδικασίας συλλογικής υπογραφής των ρυθμίσεων συντονισμού. — Διάδοση του σχεδίου δράσης για τα σώματα για την περίοδο 2015-2016. — Ενδιάμεση έκθεση και έκθεση τέλους του έτους σχετικά με τη λειτουργία των σωμάτων και τα επιτεύγματα του σχεδίου δράσης του 2014. — Συνεχής επικαιροποίηση της κατάστασης Helsinki Plus σχετικά με το τμήμα περιορισμένης πρόσβασης του ιστότοπου της Αρχής. — Επικαιροποίηση και δημοσίευση από την Αρχή κατάστασης των ομίλων για τους οποίους υφίσταται σώμα εποπτών. — Δημοσίευση κατευθυντήριων οδηγιών σχετικά με τη λειτουργία των σωμάτων εποπτών, συμπεριλαμβανομένου υποδείγματος ρυθμίσεων συντονισμού και σχεδίου έκτακτης ανάγκης. — Δημοσίευση, ενόψει δημόσιας διαβούλευσης, κατευθυντήριων οδηγιών για τη συστηματική ανταλλαγή πληροφοριών στους κόλπους ενός σώματος. — Η Αρχή πραγματοποίησε συνεδριάσεις με 4 επόπτες. Οι συνεδριάσεις με δύο εξ αυτών επικεντρώθηκαν στην εμπειρία τους στον τομέα της εποπτείας υποκαταστημάτων, και με έναν εξ αυτών στην εφαρμογή της εσωτερικής προσέγγισης έναντι των σωμάτων που διευθύνει και στα οποία συμμετέχει. — Ανάπτυξη κοινού πακέτου αίτησης βάσει εσωτερικών υποδειγμάτων και προαγωγή της χρήσης του με γνώμη της Αρχής. — Δημοσίευση στο τμήμα του ιστότοπου της Αρχής στο οποίο έχουν πρόσβαση τα μέλη πέντε σημειωμάτων ορθής πρακτικής σχετικά με την αξιολόγηση εσωτερικών υποδειγμάτων. — Κατάρτιση σημειώματος, απευθυνόμενου στις εθνικές εποπτικές αρχές, με τίτλο «Practical Guidance on Internal Model Joint Decisions» (Πρακτικές κατευθυντήριες οδηγίες σχετικά με τις κοινές αποφάσεις για τα εσωτερικά υποδείγματα), το οποίο περιλάμβανε υπόδειγμα χρονοδιαγράμματος για τους έξι μήνες της διαδικασίας έγκρισης. — Διενεργήθηκε συγκριτική αξιολόγηση σχετικά με τον κίνδυνο της αγοράς στα εσωτερικά υποδείγματα πολλών χωρών. Προστασία των καταναλωτών και χρηματοοικονομική καινοτομία — Κοινό έγγραφο διαβούλευσης σχετικά με τις διασταυρούμενες πωλήσεις. — Κοινό έγγραφο προβληματισμού σχετικά με έγγραφα βασικών πληροφοριών (Key Information Documents, KID). — Έγγραφο διαβούλευσης για τις εξουσίες παρέμβασης σε σχέση με προϊόντα στο πλαίσιο του κανονισμού σχετικά με τα έγγραφα βασικών πληροφοριών που αφορούν συσκευασμένα επενδυτικά προϊόντα για ιδιώτες επενδυτές και επενδυτικά προϊόντα βασιζόμενα σε ασφάλιση (PRIIP). — Έγγραφο διαβούλευσης σχετικά με την πρόταση κατευθυντήριων οδηγιών για τις ρυθμίσεις εποπτείας των προϊόντων και τις ρυθμίσεις διακυβέρνησης από πλευράς των ασφαλιστικών επιχειρήσεων. — Έγγραφο διαβούλευσης σχετικά με τις συγκρούσεις συμφερόντων στο πλαίσιο των άμεσων ή μέσω διαμεσολαβητών πωλήσεων επενδυτικών προϊόντων. — Έγγραφο προβληματισμού σχετικά με τις συγκρούσεις συμφερόντων στο πλαίσιο των άμεσων ή μέσω διαμεσολαβητών πωλήσεων επενδυτικών προϊόντων. — Τρίτη έκθεση σχετικά με τις καταναλωτικές τάσεις. — «Οδηγός ενός λεπτού»: Κατευθυντήριες οδηγίες της Αρχής σχετικά με τον χειρισμό καταγγελιών από ασφαλιστικούς διαμεσολαβητές. — Έκθεση σχετικά με τις παρατηρήσεις ανατροφοδότησης των αρμόδιων εθνικών αρχών σχετικά με τη γνώμη της Αρχής για την ασφάλιση προστασίας πληρωμών. — Προς μια ενιαία αγορά της ΕΕ στον τομέα των ατομικών συνταξιοδοτικών προϊόντων: Προκαταρκτική έκθεση της Αρχής (προληπτική εποπτεία και προστασία των καταναλωτών) — Έκθεση σχετικά με ζητήματα επιζήμια για μέλη και δικαιούχους επαγγελματικών συστημάτων, και περιθώριο δράσης της Αρχής. — Έκθεση σχετικά με τη μεταφορά της απόφασης Test-Achats στην εθνική νομοθεσία. Κοινή επιτροπή — Κατάρτιση δύο κοινών εκθέσεων σχετικά με διατομεακούς κινδύνους και τρωτά σημεία στο χρηματοπιστωτικό σύστημα της ΕΕ, οι οποίες παρουσιάστηκαν στις συνεδριάσεις του Μαρτίου και του Σεπτεμβρίου της Οικονομικής και Δημοσιονομικής Επιτροπής του Συμβουλίου και του Ευρωπαϊκού Συμβουλίου Συστημικού Κινδύνου και δημοσιεύτηκαν στους ισότοπους των εθνικών εποπτικών αρχών. — Δημοσίευση κοινών κατευθυντήριων οδηγιών σχετικά με τη συνέπεια των εποπτικών πρακτικών για χρηματοπιστωτικούς ομίλους, οι οποίες καταρτίστηκαν σύμφωνα με το άρθρο 11, παράγραφος 1, της οδηγίας σχετικά με τους χρηματοπιστωτικούς ομίλους (οδηγία 2002/87/ΕΚ). — Υποβολή στην Ευρωπαϊκή Επιτροπή κοινού σχεδίου ρυθμιστικού τεχνικού προτύπου για τη συγκέντρωση κινδύνων και τις εντός ομίλου συναλλαγές, σύμφωνα με το άρθρο 21α, παράγραφος 1, στοιχείο α), της οδηγίας σχετικά με τους χρηματοπιστωτικούς ομίλους. — Δημοσίευση από την Κοινή Επιτροπή, τον Οκτώβριο του 2014, της επικαιροποιημένης κατάστασης για το 2014 των εντοπισθέντων χρηματοπιστωτικών ομίλων. Η κατάσταση περιλαμβάνει 71 χρηματοπιστωτικούς ομίλους των οποίων η κεφαλή εδρεύει σε κράτος της ΕΕ/του ΕΟΧ. — Παροχή υποστήριξης στο τμήμα προσφυγών, το οποίο απεφάνθη επί δύο προσφυγών το 2014 και περάτωσε την εξέταση μιας υπόθεσης προσφυγής η οποία είχε κατατεθεί το 2013. Κοινή εποπτική νοοτροπία — Τρία διατομεακά σεμινάρια. — 17 σεμινάρια για αρμόδιες εθνικές αρχές. Χρηματοοικονομική σταθερότητα — Δύο εξαμηνιαίες εκθέσεις για τη χρηματοοικονομική σταθερότητα (συμπεριλαμβανομένων θεματικών άρθρων). — Ολοκλήρωση της ανάπτυξης ποσοτικών εργαλείων για την εφαρμογή στατιστικών μοντέλων που επιτρέπουν την εκτίμηση αποθεμάτων και ασφαλίστρων. — Κατάρτιση τριμηνιαίων πινάκων κινδύνου. — Ολοκλήρωση ευρωπαϊκής προσομοίωσης ακραίων καταστάσεων σχετικά με τον ασφαλιστικό τομέα (συμπεριλαμβανομένης ενότητας βασισμένης σε μειωμένες αποδόσεις). — Δημοσίευση συστάσεων προς τις αρμόδιες εθνικές αρχές σχετικά με μέτρα εποπτείας που πρέπει να ληφθούν σε συνέχεια των πορισμάτων της προσομοίωσης ακραίων καταστάσεων. — Προπαρασκευαστική μελέτη σχετικά με την προσομοίωση ακραίων καταστάσεων στον τομέα των ιδρυμάτων επαγγελματικών συνταξιοδοτικών παροχών. — Δημοσίευση αναθεωρημένων και βελτιωμένων ετήσιων στατιστικών στοιχείων για τις ασφαλίσεις. Διαχείριση κρίσεων — Εφαρμογή διαδικασίας τακτικής εξέτασης της ανάγκης λήψης, από πλευράς της Αρχής, προληπτικών μέτρων για την αντιμετώπιση δυσμενών εξελίξεων και την αποτροπή κινδύνων. — Ολοκλήρωση μελετών σχετικά με τις πράξεις ανταλλαγής ρευστότητας (liquidity swaps), την αναζήτηση υψηλότερων αποδόσεων, τη νομισματοποίηση μελλοντικών κερδών και τους κινδύνους στον κυβερνοχώρο. — Επέκταση του πλαισίου διαχείρισης κρίσεων της Αρχής στον τομέα των ιδρυμάτων επαγγελματικών συνταξιοδοτικών παροχών. — Δημοσίευση γνώμης της Αρχής σχετικά με έγκυρες αρχές για την κατάσταση ετοιμότητας των αρμόδιων εθνικών αρχών όσον αφορά την πρόληψη, τη διαχείριση και την επίλυση κρίσεων. — Δημιουργία φόρουμ για τους παγκόσμιους συστημικά σημαντικούς ασφαλιστές (G-SIIs), προκειμένου να διασφαλιστεί μια κοινή προσέγγιση της ΕΕ όσον αφορά την εφαρμογή των μέτρων εποπτείας που είναι αναγκαία για αυτή την κατηγορία ασφαλιστών. Εξωτερικές σχέσεις — Δέκα συνεδριάσεις, συμπεριλαμβανομένης μιας κοινής συνεδρίασης με το συμβούλιο εποπτών, την ομάδα συμφεροντούχων του τομέα των ασφαλίσεων και αντασφαλίσεων (IRSG) και την ομάδα συμφεροντούχων του τομέα των επαγγελματικών συντάξεων (OPSG), δέκα επίσημες γνώμες και δηλώσεις ανατροφοδότησης επί δημόσιων εγγράφων, δύο έγγραφα πρωτοβουλίας και δύο απαντήσεις σε ανεπίσημες διαβουλεύσεις. — 21 διαδικασίες διαλόγου όσον αφορά ρυθμιστικά και εποπτικά ζητήματα με επόπτες τρίτων χωρών και ενώσεις εποπτών από την Αυστραλία και την Ασία, τη Λατινική και τη Βόρεια Αμερική, τη Νότια Αφρική, την Ισλανδία και την Ελβετία. — Ενεργός συμμετοχή και συνεισφορές στην εκτελεστική επιτροπή, την τεχνική επιτροπή, την επιτροπή χρηματοοικονομικής σταθερότητας και την υποεπιτροπή φερεγγυότητας της Διεθνούς Ένωσης Ασφαλιστικών Εποπτών (IAIS), καθώς και στην ετήσια διάσκεψη της IAIS. Η Αρχή συντόνισε τη διαδικασία επιλογής για την κάλυψη συνολικά 6 θέσεων στην εκτελεστική επιτροπή της Διεθνούς Ένωσης Ασφαλιστικών Εποπτών, οι οποίες αντιστοιχούν στις περιφέρειες της Δυτικής Ευρώπης, της Κεντρικής και Ανατολικής Ευρώπης και της Υπερκαυκασίας. — Σημαντική συνεισφορά στις εργασίες της Διεθνούς Ένωσης Ασφαλιστικών Εποπτών όσον αφορά την ανάπτυξη παγκόσμιων κεφαλαιακών προτύπων στον τομέα των ασφαλίσεων, μέσω των ομάδων εργασίας για την ανάπτυξη κεφαλαίου και τις επιτόπιες δοκιμασίες. Συνεχής αλληλεπίδραση με μέλη της Αρχής για την ενίσχυση της συνεργασίας. — Έργο ΕΕ/ΗΠΑ στον τομέα των ασφαλίσεων: επικαιροποίηση του εγγράφου στρατηγικής με τίτλο «Way Forward» προκειμένου να απηχεί τη σημειωθείσα πρόοδο και τις νέες φιλοδοξίες, πραγματοποίηση τακτικών συνεδριάσεων της διευθύνουσας επιτροπής, πρόοδος βάσει του προγράμματος των τεχνικών επιτροπών και διοργάνωση δημόσιας εκδήλωσης στο Άμστερνταμ. — Αντιστοιχία: ανάλυση των ελλείψεων του καθεστώτος (αντ)ασφαλίσεων στη Νήσο του Μαν και τον Καναδά. Αναθεώρηση των εκτιμήσεων αντιστοιχίας του 2011 για τις Βερμούδες, την Ιαπωνία και την Ελβετία. Δημόσια διαβούλευση σχετικά με τις αναθεωρημένες εκθέσεις δημοσιεύτηκε στο τέλος του 2014. Ολοκλήρωση της αξιολόγησης της τήρησης του επαγγελματικού απορρήτου σε τέσσερις χώρες της Κεντρικής και Ανατολικής Ευρώπης (Αλβανία, πΓΔΜ, Μαυροβούνιο, Τουρκία). Το 2014 πραγματοποιήθηκαν 10 συνεδριάσεις της επιτροπής της Αρχής που ασχολείται με την αντιστοιχία. — Εφαρμογή του επιχειρησιακού μνημονίου συμφωνίας μεταξύ της Αρχής και της Παγκόσμιας Τράπεζας, μεταξύ άλλων με τη διοργάνωση κοινού σεμιναρίου σχετικά με την εποπτεία βάσει κινδύνου, με εστίαση σε χώρες της Κεντρικής και Ανατολικής Ευρώπης, τη συνδιοργάνωση της διάσκεψης σχετικά με την παγκόσμια εποπτεία των ασφαλίσεων (GIS) και την πραγματοποίηση πολλών συνεδριάσεων υψηλού επιπέδου μεταξύ της Αρχής και της Παγκόσμιας Τράπεζας. Διασκέψεις/λοιπές δημόσιες εκδηλώσεις το 2014 — Πέντε διασκέψεις και εκδηλώσεις: διάσκεψη σχετικά με την παγκόσμια εποπτεία των ασφαλίσεων, εκδηλώσεις «Οδηγία σχετικά με την ασφαλιστική διαμεσολάβηση 1.5» και «Ατομικές συντάξεις», ετήσια διάσκεψη της Αρχής και δεύτερη ημερίδα για την προστασία των καταναλωτών που διοργανώθηκε από κοινού με τις εθνικές εποπτικές αρχές.